
PROOEMIUM 


Ad  capessendam  supremam  doctoratus  lauream , 
leges  academicae  dissertationem  inauguralem,  de 
objecto  ad  rem  medicam  spectante,  publicae  dis¬ 
quisitioni  submittere  jubent ;  quibus  ut  satisfa¬ 
ciam!,  insufficientiam  valvularum  cordis  cum  se¬ 
quelis  suis  selegi,  quem  morbum  rite  observandi 
mihi  saepius  occasio  data  fuit. 

Persuasus  sum,  hancce  elaborationem  multis 
erroribus  scatere,  sed,  lector  benevole,  perpendas 
angustias  temporis  ad  elaborandum  dati ,  exiguam 
quam  mihi  licuit  in  scientia  medica  colligere  expe¬ 
rientiam  et  quoties  quid  manci  reperies ,  considera 
me  non|  ex  {pruritu  scribendi  sed  ex  lege  hancce 
tractatiunculam  suscepisse. 

Vindobonae  die  17.  Julii  1846. 

Definitio  morbi. 


w  alvulae  cordis  dicuntur  insufficientes ,  si  illae  valvulae  in 
sequela  anomalitatis  cujuscunque  refluxum  sanguinis  in  cavum 
permittunt  quod  valvulis  normalibus  perfecte  clauditur.  — 

Ut  quisque  vero  melius  insufficientiam  valvularum  cordis 
cum  sequelis  suis  intelligere  possit,  bonum  mihi  videtur  ali¬ 
quid  de  Anatomia  et  Physiologia  cordis  praemittere. 

.  *  j  -  .  •  ,  -  -  i 

I.  Anatomia  cordis. 

Cor  est  corpus  musculare  conicum  qua  tuor  cavis  constans 
quod  in  pericardio  clausum,  in  cavo  thoracico  inter  pulmo¬ 
nes  oblique  super  diaphragmate  sedens,  motui  sanguinis  in¬ 
servit. 

In  corde  distinguuntur  basis,  apex,  superficies  superior, 
superficies  inferior,  margo  anterior,  margo  posterior.  Quo¬ 
niam  autem  maximi  est  momenti  loca  in  quibus  versantur 
basis  et  apex  cordis,  bene  cognoscere,  hic  solum  de  basi  et 
apice  sermo  erit,  superficiebus  et  marginibus  perfecte  omissis, 
quia  illorum  notio  respectu  insufficientae  valvularum  cordis, 
nullius  est  momenti.  Basis  cordis  est  pars  superior  et  ad  dex¬ 
trum  directe  retro  sternum  et  cartilagines  a  tertia  ad  quintam 
usque  costam  posita. 

Ex  basi  oriuntur  omnes  trunci  arteriarum  majorum  et  in 
basi  aperiunt  se  omnes  trunci  venarum.  Apex  ad  infra  et  ad 
sinistrum  dirigitur,  et  retro  cartilaginem  quintae  et  sextae  co¬ 
stae  sinistrae  pulsat. 

Cor  constat,  ut  jam  nuper  dixi,  quatuor  cavis,  nempe: 
duobus  atriis  et  duobus  ventriculis.  Atria  partem  superiorem 
cordis,  basim  occupant;  in  illis  adfluunt  omnes  trunci  venarum; 
ventriculi  immediate  infra  atria  inveniuntur,  cum  truncis  ar¬ 
teriarum  majorum  in  conjunctionem  intrant.  Illa  quatuor  cava 

tali  modo  inter  se  uniuntur  ut  atrium  et  ventriculus  unius  late¬ 
ris  inter  se;  atrium  vero  et  ventriculus  alterius  lateris  pariter 
inter  se  solum  communicent;  et  atrium  et  ventriculus  unius 
lateris  ab  atrio  et  ventriculo  alterius  lateris  septo  a  se  invi¬ 
cem  separentur. 

Atria. 

Distinguuntur  duo  atria  nimirum  :  Atrium  dextrum  et 
Arium  sinistrum  septo  atriorum  a  se  invicem  separata.  Atria  in 
se  spectata  in  basi  cordis  super  ventriculis  inveniuntur  et  ni¬ 
hil  aliud  sunt  quam  cavitates  breves  sed  latae,  quae  qua  dila¬ 
tationes  truncorum  venarum  considerari  possunt.  — 

Singulum  atrium  duas  habet  aperturas,  unam  superiorem, 
quae  in  venis;  alteram  inferiorem,  quae  in  ventriculis  se  ape¬ 
rit.  —  Atria  praeter  auriculas  cordis,  fossam  ovalem ,  annulum 
seu  isthmum  Vieussenii  quorum  explicationem  hic  transmitto, 
nulla  enim  utilitate  respectu  thematis  mei  exinde  effluente, 
constant  membrana  externa  quae  serosa  est,  membrana  inter¬ 
na  quae  membranae  internae  vasorum  est  continuatio,  multis 
fasciculis  muscularibus  qui  nomina  musculorum  pectineorum 
obtinuerunt. 

a)  Atrium  dextrum.  Atrium  illud  sedet  in  basi  cordis  su¬ 
pra  ventriculum  dextrum  retro  marginem  dextrum  sterni  et 
cartilaginem  a  tertia  ad  quintam  usque  costam.  — In  parte  supe¬ 
riori  aperiunt  se  quidpiam  oblique  venae  cavae  quae  a  se  invi¬ 
cem  eminentia  sic  dicto  Px^omontorio  separantur.  —  Ad  infra 
viam  sibi  parat  per  ostium  venosum  in  ventriculum  dextrum. 

b)  Atilium  sinistrum.  Atrium  illud  pariter  in  basi  cordis 
ast  supina  ventriculum  sinistrum  versatur,  in  parte  superiori  ac¬ 
cipit  quatuor  venas  pulmonales;  in  parte  inferiori  per  ostium 
venosum  ad  ventriculum  sinistrum  iter  facit. 

Ventriculi  cordis. 

Ventriculi  sunt  numero  duo  qui  infra  atria  usque  ad  api¬ 
cem  cordis  se  extendunt.  Intime  cum  atidis  ostiorum  ope  et  cum 
truncis  arteriosis  uniuntur. 

Ventriculi  sicut  atria  parietes  laterales  habent  et  septum 
ventriculorum  a  basi  usque  ad  apicem  cordis ,  quo  ventriculi 
exacte  a  se  invicem  separantur.  Parietes  laterales  et  septum 
constant  membrana  externa  nempe  serosa,  quae  pericardii  est 
prolongatio ;  membrana  interna  quae  membranae  internae  atria- 
rum  continuatio  est.  Membranam  externam  inter  et  membra¬ 
nam  internam  inveniuntur  fasciculi  musculares  stratorum  ad- 
instar  in  varias  directiones  tendentes.  —  Parietes  laterales  et 
septum  pluribus  stratis  fibrosis  super  se  invicem  positis  con¬ 
stant.  Fibrae  et  fasciculi  musculares  strati  interni  in  varias  di¬ 
rectiones  tendentes,  magis  minusve  fortiter  in  facie  interna  ven¬ 
triculorum  proeminent.  —  Nonnulli  sunt  imo  illorum  fasciculo¬ 
rum  muscularium,  quorum  una  extremitas  libere  in  cavo  cor¬ 
dis  versatur;  illi  fasciculi  Musculi  papillares  vocantur;  ex 
apice  libero  illorum  musculorum  eggrediuntur  fibrae  tendino- 
sae,  quae  usque  ad  valvulas  se  extendunt,  de  quibus  infra  ser¬ 
mo  erit.  —  Tendines  illi  nonsolum  in  margine  libero  valvularum, 
sed  etiam  in  tota  extensione  faciei  externae  finem  suum  ha¬ 
bent;  quod  scire  maximi  est  momenti.  Quando  enim  musculi 
papillares  activitate  cordis  extenduntur,  cuspides  valvularum 
(Klappenzipfel)  proeminentias  et  sulcos  formant,  in  quorum 
contactu  proeminentiae  cum  sulcis  intime  uniuntur  et  hoc  mo¬ 
do  lumen  valvularum  perfecte  clauditur.  —  Quibus  adnotatio- 
nibus  generalibus  de  ventriculis  cordis  praemissis ,  ad  examen 
singulorum  ventriculorum  transeo. 

Ventriculus  dexter  seu  pulmonalis. 

Ventriculus  ille  infra  atrium  dextrum  est  brevior  ast  am¬ 
plior  quam  ventriculus  sinister.  Parietes  ejus  sunt  tenuiores, 
molliores  quam  illi  ventriculi  sinistri,  quia  tribus  stratis  mu¬ 
scularibus  solum  constat.  — 

Libera  adest  communicatio  atrium  dextrum  inter  et  ven» 
triculum  dextrum ;  apertura  illa  ostium  venosum  dicitur,  quod 
annulo  tenui,  albo,  ex  substantia  cartilaginosa,  nempe  limbo 
involvitur.  Jam  dixi  supra  membranam  in  facie  interna  cordis 
existere  qua  membranae  internae  atrii  dextri  continuationem, 

quae  limbum  circumdat;  ex  margine  inferiori  limbi  membra¬ 
na  illa  duplicaturam  facit  quae  libere  in  cavo  ventriculi  in* tres 
cuspides  divisa  pendet.  Valvula  tricuspidalis.  Valvula  illa  ten¬ 
dinum  ope  cum  musculis  papillaribus  in  conjunctionem  intrat. 
Alia  invenitur  apertura  qua  ventriculus  dexter  cum  arteria 
pulmonali  unitur;  apertura  illa,  quae  etiam  substantia  cartila¬ 
ginosa,  limbo  vestitur,  ostium  arteriosum  dicitur.  In  margine 
inferiori  illius  limbi  membrana  interna  cordis  dupplicaturam 
format  quae  in  tres  cuspides  (Zipfel)  divisa  valvulas  sic  dictas 
semilunares  constituit.  In  medio  marginis  liberi  singularum 
cuspidum  invenitur  nodulus  parvus,  rotundus,,  nodulus  Aran- 
tii  vocatus.  — 

Ventriculus  sinister  seu  aorticus. 

Ventriculus  aorticus  immediate  infra  atrium  sinistrum 
positus,  est  longior  minus  autem  amplus  quam  ventriculus 
dexter.  Parietes  ejus  sunt  ter  crassiores  quam  illi  ventriculi 
dextri;  constant  enim  quinque  stratis  muscularibus  super  se 
invicem  positis.  —  In  ventriculo  sinistro  distinguuntur  etiam 
duae  aperturae,  quarum  una  inter  atrium  sinistrum  et  ventri¬ 
culum  ,  ostium  venosum;  altera  ventriculum  inter  et  initium 
arteriae  aortae,  ostium  arteriosum  dicitur.  —  In  quovis  illo¬ 
rum  ostiorum  invenitur  pariter  limbus,  ex  cujus  margine  infe¬ 
riori  membrana  interna  dupplicaturam  facit,  quae  ex  ostio  ve¬ 
noso  in  cavo  ventriculi  in  duas  cuspides  divisa,  tendinum  ope 
cum  musculis  papillaribus  conjuncta  valvulam  bicuspidalem 
seu  etiam  mitralem  format;  in  ostio  vero  arterioso  in  tres  cu¬ 
spides  divisa,  valvulam  semilunarem  seu  sygmoideam  consti¬ 
tuit.  In  medio  marginis  liberi  noduli  Arantii  inveniuntur.  — 

Haec  de  anatomia  cordis. 

I*Iiysiologia  cordis. 

Cor  est  centrum  circulationis  sanguinis.  Sub  circulatione 
sanguinis  intelligitur  ille  motus  organicus,  cujus  ope  sanguis  ex 
corde  per  arterias  in  varias  corporis  paries  sine  interruptione 
expellitur  et  per  venas  ad  cor  iterum  advenit. 

Circulus  sanguinis  distinguitur  in  Circulum  a  anguinis 
majorem  et  in  Circulum  sanguinis  minorem.  Circulus  sangui¬ 
nis  major  incipit  in  ventriculo  sinistro  cordis ,  per  totum  cor¬ 
pus  sese  extendit  et  in  atrio  dextro  terminatur.  Circulus  san¬ 
guinis  minor  oritur  ex  ventriculo  dextro,  per  arteriam  pulmo¬ 
nalem  ad  pulmones  et  ex  pulmonibus  per  venas  pulmonales  ad 
atrium  usque  sinistrum  porrigitur ,  ubi  finitur.  Ex  dictis  ne¬ 
minem  amplius  latet  quare  parietes  ventriculi  sinistri  ter  cras¬ 
siores  sunt  quam  illi  ventriculi  dextri.  Vires  enim  ventriculi  si¬ 
nistri  debent  esse  multo  majores  ad  massam  sanguinis  per 
omnes  corporis  partes  pellendam  et  ex  variis  illis  corporis  par¬ 
tibus  ad  cor  rursus  adducendam  quam  vires  ventriculi  dextri, 
quae  massam  sanguinis  ex  illo  ventriculo  ad  pulmones  et  ex 
pulmonibus  ad  atrium  sinistrum  pellere  pro  scopo  habent.  — 
In  ventriculis  cordis,  in  atriis  et  in  arteriis  duae  distinguun¬ 
tur  vires,  nimirum  vis  contractiva  quae  systole,  et  vis  expansiva, 
quae  diastole  dicitur.  Systole  et  diastole  in  ventriculis ,  atriis 
et  arteriis  semper  sunt  in  ratione  inversa,  nimirum  systole  ven¬ 
triculi  sinistri  diastole  arteriae  aortae  exigit  et  sic  porro.  — 

Suppono  nunc  sanguinem  ex  radicibus  venarum  corporis 
extremitatum  partim  levissima  venarum  contractione ,  partim 
pressione  motuque  musculorum  viscerumque  vicinorum  per 
varias  venas  usque  ad  venas  cavas  advenire,  in  quibus  sangui¬ 
nis  massa  adcumulatur;  venae  illae  dilatantur  ,  dum  atrium 
dextrum  adhuc  in  systole  versatur;  systole  autem  atrii  dextri 
cessante,  sanguis  in  venis  cavis  contentus  in  atrium  cum  vi  sta- 
tim  irruit;  atrium  illud  dilatatur,  unde  in  statu  diastole  nunc 
versatur;  ob  magnum  sanguinis  impetum  in  atrium,  fasciculi 
musculares  atrii,  hoc  est  musculi  pectinei ,  excitantur,  sese  con¬ 
trahunt  et  sic  atrium  in  systole  est.  Massa  sanguinis  in  illo  con¬ 
tenta  necessario  effugere  debet  in  spatium,  ubi  minor  adest  re¬ 
sistentia.  Quoniam  vero  in  ipso  momento  ubi  atrium  dextrum 
in  diastole  fuit,  ventriculus  dexter  se  contrahit  et  sanguis  con¬ 
tractione  illa  per  arteriam  pulmonalem  in  pulmones  transivit, 
ventriculus  dexter  sanguine  fere  vacuus  est;  sanguis  igitur  in 
atrio  dextro  contentus ,  contractione  illius  ipsiusque  sanguinis 

pondere  per  ostium  venosum  ventriculum  dextrum  petit.  Ne¬ 
gare  quidem  non  possum  minimam  sanguinis  copiam  sub  sy¬ 
stole  atrii  ex  atrio  in  venas  cavas  redire.  —  Copia  illa  autem 
sanguinis  non  potest  esse  nisi  minima ,  quia  columna  sanguinis, 
quae  in  venis  cavis  iterum  adest,  in  regressu  suo  illum  im- 

Quando  sanguis  ex  atrio  dextro  per  ostium  venosum  in 
ventriculum  dextrum  irruit,  ventriculus  dexter  dilatare  se  de¬ 
bet,  unde  in  diastole  versatur;  ast  impetus  sanguinis  in  tra¬ 
beculas  carneas  et  in  musculos  papillares  irruentis,  illa  exci¬ 
tat  et  ad  contractionem  illa  cogit;  sanguis  igitur  ibidem  con¬ 
tentus  in  aliud  spatium  transire  debet;  sanguis  non  potest  in 
atrium  dextrum  rursus  evadere ,  quia  valvula  tricuspidalis 
atrium  inter  et  ventriculum  posita ,  proeminentiis  et  sulcis  cu¬ 
spidum  valvulae  intime  inter  se  unitis,  ostium  perfecte  claudit. 

Nota  bene .  Sanguis  sub  systole  ventriculi  in  atrium  ad- 
scendere  non  potest,  quia  valvula  tricuspidalis  perfecte  ostium 
claudit.  Quoniam  autem  arteria  pulmonalis  sanguine  vacua  est 
et  valvula  semilunaris  aperta  est,  patet  quod  si  sanguis  sub 
contractione  ventriculi  in  atrium  transire  non  potest,  sub  dia¬ 
stole  arteriae  pulmonalis  hanc  arteriam  intrat  et  per  illam  ad 
pulmones  advenit.  Statim  quam  massa  sanguinis  in  arteriam  pul¬ 
monalem  ingressa  est,  valvula  semilunaris,  cuspidibus  et  no¬ 
dulis  Arantii  in  intimum  contactum  venientibus ,  ostium  arte¬ 
riosum  perfecte  claudunt.  Sanguis  oxygenio  aeris  athmosphae- 
rici  in  pulmonibus  oxydatus  et  in  sanguinem  arteriosum  con¬ 
versus  per  venas  pulmonales  ad  atrium  sinistrum  advenit.  Atrium 
illud  impetu  sanguinis  dilatatur,  unde  diastole,  quapropter  san¬ 
guis  in  illud  irruit,  ast  ilio  sanguinis  impetu  musculi  pectinei 
atrii  ad  contractionem  excitantur  et  revera  se  contrahunt,  sy¬ 
stole  ,  nunc  sanguis  ibidem  contentus  vel  per  venas  pulmona¬ 
les  refluere  vel  per  ostium  in  ventriculum  sinistrum  descen¬ 
dere  debet.  In  venas  pulmonales  effugere  non  potest,  quia  co¬ 
lumna  sanguinis  in  illis  contenta  huncce  refluxum  impedit. 
Verum  est  quod  minima  sanguinis  copia  illas  tamen  intrat. 
Massa  igitur  sanguinis  per  ostium  in  ventriculum  sinistrum 

emigrare  debet;  quod  facillime  obtinetur,  siquidem  ex  una 
parte  ventriculus  sinister  est  sanguine  vacuus,  in  statu  igitur 
relaxitatis,  ex  altera  parte  parietes  atrii  systole  contracti  et 
pondus  sanguinis  introrsum  tendentis  dilatationem  seu  diastole 
ventriculi  cogunt.  Ast  statim  quam  tota  sanguinis  massa  in  atrio 
sinistro  morans  in  ventriculum  sinistrum  migravit,  valvula  bi¬ 
cuspidalis  cuspidibus  suis  intime  inter  se  conjunctis,  ostium 
perfecte  claudunt.  Impetu  vero  sanguinis  in  ventriculum  irruen¬ 
tis,  trabeculae  carneae  et  musculi  papillares  fortiter  ad  con¬ 
tractionem  excitantur  et  reipsa  oritur  fortissimum  systole.  Dico 
fortissimum  systole ;  quia  sanguis  ille  hocce  systole  in  omnes 
corporis  partes  pellendus  est.  Quoniam  sanguis  sub  systole  ven¬ 
triculi  sinistri  ob  valvulam  bicuspidalem  perfecte  clausam  per 
ostium  venosum  in  atrium  sinistrum  adscendere  non  potest, 
per  ostium  arteriae  aortae  transire  debet.  Quamobrem  ipso 
tempore  ubi  adest  systole  ventriculi  sinistri ,  adest  diastole 
ostii  arteriae  aortae.  Statim  quam  massa  sanguinis  transivit,  val¬ 
vula  semilunaris  cum  nodulis  Arantii  ostium  arteriosum  per¬ 
fecte  claudit  ad  refluxum  sanguinis  in  ventriculum  impe¬ 
diendum.  — 

Exploratio  physicalis  cordis  in  statu  physiologico. 

A.  Inspectio  regionis  cordis. 

Tamdiu  cor  perfecte  sanum  est,  ambo  thoracis  latera 
aequaliter  constituta  sunt;  nullibi  major  convexitas,  nullibi 
proeminentia  in  regione  cordis  distinguuntur;  solum  in  spatio 
quintam  inter  et  sextam  costam  sinistram,  elevationem  parie¬ 
tis  thoracis  cum  depressione  alternantem  percipimus  manuque 
huic  loco  imposita  sentimus  quae  cum  singulo  cordis  impulsu 
repetitur  et  pulsatione  apicis  cordis  in  pariete  thoracis  produ¬ 
citur.  —  Illa  apicis  cordis  pulsatio,  Impulsus  cordis  dicitur, 
qui  modo  fortior  modo  debilior  est,  prout  individuum  maci¬ 
lentum  vel  pinguidinosum  est.  Impulsus  cordis  correspondet 
semper  ejus  systole.  Ille  normalis  est,  si  nec  auris  sub  auscul¬ 
tatione  concutitur,  nec  parietes  illius  partis  thoracis  elevan- 

tur;  hinc  inde  nullatenus  est  perceptibilis;  normalitas  ejus 
tamen  varia  est. 

Quidquid  conflictum  cor  inter  et  sanguinem  intendere  pot¬ 
est  v.  c.  alimenta  et  potulenta  stimulantia,  valida  animi  pathe- 
mata,  validi  musculorum  nixus  possunt  fortiorem  cordis  pul¬ 
sationem  producere,  quae  tamen  in  eodem  spatio  intercostali 
et  in  loco  circumscripto  solum  percipi  potest.  — 

Quando  autem  sternum  est  brevissimum,  pulsatio  cordis 
semper  et  omni  tempore  usque  ad  scorbiculum  cordis  sese  ex¬ 
tendit  et  animadvertitur. 

B.  Percussio  in  regione  cordis . 

Sonus  sub  percussione  in  regione  cordis  ab  extensione 
unius  et  semi  pollicis  quadrati  ad  illam  usque  duorum  polli¬ 
cum  quadratorum  est  obtusior,  ad  sonum  vacuum  hinc  inde  ac¬ 
cedens.  Quo  magis  vero  ad  circumferentiam  cordis  adveni¬ 
mus,  sonus  obtusior  vel  subvacuus  fit  sursum,  introrsum  et 
extrorsum  paula tim  plenior  et  denique  perfecte  plenus,  quia 
pulmones  ibidem  versantur  ;  infrorsum  vero  sonus  fit  sub- 
timpaniticus  et  quidpiam  inferius  perfecte  timpaniticus ,  siqui¬ 
dem  sonus  hacce  percussione  ex  cavo  abdominali  colligitur. 

C.  Auscultatio  cordis . 

Illi  ictus  cordis  Tic-Tac  similes,  qui  sub  auscultatione 
singulo  impulsui  apicis  cordis  correspondentes  audiuntur,  Ictus 
cordis  dicuntur.  In  quovis  ventriculo  sicut  etiam  in  arteria 
aorta  et  in  arteria  pulmonali  audiuntur. 

Quamobrem  quando  medicus  ventriculos  cordis  et  arterias 
ex  corde  oriundas  auscultat,  in  statu  sano  duos  ictus  post  se 
invicem  Tic-Tac  similes  audit,  quorum  primus  ictus  in  ventri¬ 
culis  systole,  secundus  vero  diastole ;  in  arteriis  autem  primus 
ictus  diastole ,  secundus  systole  correspondent. — 

Maximi  est  momenti  cognoscere  unde  illi  ictus  proveniant. 
Primus  ictus  in  ventriculis  ab  impetu  sanguinis  in  valvulam  tri¬ 
cuspidalem  et  bicuspidalem  clausam  irruentis  et  ex  subitanea 
earum  expansione  provenit. 

Dnus.  Scotia  contendit  ut  secundus  ictus  ex  eo  oritur  quod 
trabeculae  carneae  et  musculi  papillares  sub  systole  in  dire¬ 
ctione  curvata  versantes,  sub  diastole  directionem  rectam  ite¬ 
rum  adsumunt ;  ast  ille  explicandi  modus  nullatenus  sufficit ; 
explorationes  saepe  saepius  factae  nos  docent  secundum  ictum 
in  ventriculis  normalem  esse,  si  sanguis  ex  atriis  per  ostium 
venosum,  per  valvulam  bicuspidalem  vel  tricuspidalem  rapide 
et  sine  impedimento  in  ventriculos  adfluere  potest;  si  valvulae 
semilunares  perfecte  claudunt  et  sic  nullum  sanguinis  refluxum 
ex  arteriis  in  ventriculos  permittunt. 

Primus  ictus  in  arteria  aorta  et  pulmonali  ex  earum  dia¬ 
stole,  secundus  vero  ex  expansione  valvularum  semilunarium 
et  ex  impulsu  sanguinis  in  illas  irruentis.  Vidimus  enim  supra 
valvulas  semilunares,  statim  quam  flumen  sanguinis  cordis  in 
illas  arterias  expulsum  fuit,  expansione  rapida  se  claudere; 
valvulis  illis  autem  clausis,  sanguis  non  potest  amplius  ad  ven¬ 
triculum  advenire,  sed  potest  ad  valvulas  descendere  et  sic 
secundum  ictum  in  arteriis  producere.  — 

Quibus  omnibus  explanatis  ,  ad  phaenomena,  diagnosim, 
causas,  sequelasque  seu  morbos  secundarios  insufficientiae  val¬ 
vularum  cordis  libero  passu  progredi  audeo.  — 

Phaenomena  physicalia  quibus  insufficientia  valvularum  cordis 

manifestatur. 

Quin  phaenomena  physiologica  omittere  velim,  quibus  me¬ 
dici  olim  non  insufficientiam  valvularum  in  specie,  sed  morbos 
cordis  in  genere  dignoscebant;  scopus  meus  tamen  in  hacce  dis¬ 
sertatione  inaugurali  est,  in  quantum  ad  me  attinet,  phaeno¬ 
menis  physicalibus  qua  tutioribus  diagnosim  insufficientiae  val¬ 
vularum  cordis  construere  et  confirmare. 

Ast,  antequam  de  diagnosi  insufficientiae  valvularum  ser¬ 
mo  sit;  notio  phaenomenorum  physicalium,  quibus  insufficien¬ 
tia  valvularum  desumitur,  eorumque  explanatio  praemittenda 
esse  mihi  videntur. 

Exploratio  physicalis  cordis. 

\ 

Supra  exposui  qualibus  phaenomenis  physicalibus  cor  sa¬ 
num  et  consequenter  valvulae  normales  cordis  in  lucem  se  pro¬ 
deunt.  Hocce  loco  mei  est  omnia  symptomata  physicalia  insuffi¬ 
cientiae  valvularum  cordis  eorumque  rationem  in  certo  ordine 
exponere. 

I.  Inspectio  regionis  cordis . 

Insufficientia  valvularum  cordis  incipiente,  regio  cordis 
vix  unquam  mutationem  quamdam  subit;  quamobrem  absentia 
omnis  mutationis  in  regione  cordis  nondum  nobis  probat  ab¬ 
sentiam  insufficientiae  valvularum.  Ast  si  regio  cordis  magis 
convexa  est,  magis  proeminet;  si  parietes  illius  partis  thoracis 
validius  et  in  majori  extensione  concutiuntur,  ad  hypertro¬ 
phiam  cordis  ejusque  dilatationem  concludere  audemus. 

Si  impulsus  cordis  est  tantus  ut  elevatio  violenta  parietis 
thoracis  per  vestimenta  vel  integumenta  lecti  percipiatur;  ad 
hypertrophiam  et  dilatationem  amborum  ventriculorum  con¬ 
cludere  licet  ,  vel  si  tantum  ventriculus  sinister  hypertro¬ 
phicus  est,  tum  necessario  valvula  semilunaris  arteriae  aortae 
seu  valvula  sygmoidea  insufficiens  est.  —  Hypertrophia  dila¬ 
tatioque  ventriculorum  cordis  ab  alia  causa  quidem  quam  ab 
insufficientia  valvularum  provenire  possunt;  ast  frequentissime 
cum  insufficientia  valvularum  hypertrophia  atque  dilatatio  vel 
solum  hypertrophia  aut  unius  aut  amborum  ventriculorum 
adsociantur. 

Ratio  hypertrophiae  ventriculorum  cordis  ab  insufficien¬ 
tia  valvularum  ineo  fundatur  quod  sanguis,  ob  valvulam  bicuspi¬ 
dalem  imperfecte  clausam,  sub  systole  ventriculi  sinistri  pro 
parte  iterum  per  ostium  venosum  in  atrium  sinistrum,  in  ve¬ 
nas  pulmonales  repellitur.  Quapropter  sanguis  qui  sub  systole 
ventriculi  dextri  per  arteriam  pulmonalem  in  pulmones,  ob 
majorem  minoremve  sanguinis  copiam  in  arteria  pulmonali,  in 
pulmonibus,  invenis  pulmonalibus  adcumula  tam,  nonnisi  cum 
magna  difficultate  et  ingenti  vi  ex  parte  ventriculi  dextri  expel¬ 
litur.  Experientia  autem  medica  nos  docet  quod,  quotiescunque 

musculus  quidam  per  tempus  magis  vel  minus  longum  majo¬ 
ribus  nixibus  subjicitur,  magis  nutritur  et  paulatim  hypertro- 
ph  icus  fit. 

Quo  major  sanguinis  quantitas  in  arteria  pulmonali ,  in 
pulmonibus ,  in  venis  pulmonalibus ,  uno  verbo  in  circulo  san¬ 
guinis  minori  adeumulatur ,  eo  minor  sanguinis  copia  sub  sy¬ 
stole  ventriculi  dextri  ab  illo  in  arteriam  pulmonalem  ejicitur; 
quapropter  sanguis  etiam  paulatim  in  ventriculo  adeumulatur, 
qui  insensibili  modo  massa  sanguinis  continuo  in  illo  contenta 
dilatatur. 

Idem  valet  pro  insufficientia  valvulae  semilunaris  arteriae 
aortae;  si  enim  valvula  syginoidea  insufficiens  est,  sanguis  sub 
systole  ventriculi  sinistri  in  arteriam  aortam  ejectus  ob  valvu¬ 
lam  non  clausam  in  ventriculum  pro  parte  iterum  prolabitur; 
habemus  igitur  in  ventriculo  sinistro  ex  una  parte  sanguinem 
qui  ex  atrio  sinistro  per  ostium  venosum  in  ventriculum  modo 
normali  advenit,  ex  altera  parte  sanguinem  ex  arteria  aorta  pro- 
labentem ;  ergo  major  adest  sanguinis  copia  in  ventriculo ,  qua¬ 
propter  successiva  oritur  ventriculi  dilatatio ;  praeterea  ob  con¬ 
tinuos  validosque  nixus  ex  parte  ventriculi  ad  pellendam  san¬ 
guinis  massam ,  propter  resistentiam  voluminis  sanguinis  ex  ar¬ 
teria  aorta  prolabentis,  hypertrophia  ventriculi  sinistri  necessa¬ 
ria  est  sequela. 

II.  Impulsus  cordis. 

Ex  jam  supra  dictis  neminem  latent  locus  et  vis  implusus 
cordis  in  statu  physiologico;  hic  igitur  solum  de  impulsu  cordis 
respectu  loci,  gradus  extensionisque  mentionem  faciam. 

a)  Locus  impulsus  cordis. 

Quando  simplex  adest  insufficientia  valvularum  cordis,  cor 
eodem  in  Joco  pulsat  quam  in  statu  physiologico. 

b)  Gradus  impulsus. 

Distinguuntur  quidem  tres  gradus  impulsus  cordis;  ast  de 
primo  gradu  loqui  non  possum,  siquidem  nullam  significatio¬ 
nem  determinatam  habet;  cor  enim  cum  illo  impulsus  gradu, 

normale  esse  potest,  vel  varias  mutationes  subire  potuit,  quin 
illarum  determinandarum  capaces  simus. 

Secundus  gradus  dicitur,  quando  caput  sub  auscultatione 
concutitur ,  quin  tamen  parietes  illius  partis  thoracis  magis  ele¬ 
vantur  quam  in  statu  normali. 

Ille  impulsus  gradus  aut  in  hypertrophia  unius  amborumve 
ventriculorum  sine  dilatatione  invenitur,  aut  in  majori  energia 
cordis  cujusdam  normalis. 

Quoniam  autem  hypertrophia  cordis  diagnosi  insufficien¬ 
tiae  valvularum  faciendae  contribuit ,  maximi  est  momenti 
utrum  revera  hypertrophia  vel  simplex  major  cordis  energia 
adsit,  distinguere.  Enygma  illud  percussione  detegitur.  Si  enim 
hypertrophia  adest,  sonus  sub  percussione  est  subvaeuus,  imo 
non  raro  vacuus  et  quidem  in  majori  extensione  ,  si  adest  sim¬ 
plex  major  cordis  energia,  tum  sonus  sub  percussione  est  nor¬ 
malis. 

Tertius  gradus  impulsus  dicitur,  si  caput  sub  auscultatione 
fortiter  concutitur  et  si  parietes  illius  partis  thoracis  multo  ma¬ 
gis  elevantur  quam  in  statu  sano.  Ille  impulsus  gradus  existit, 
praesentibus  hypertrophia  dilatationeque  amborum  ventricu¬ 
lorum. 

c)  Extensio  impulsus. 

Si  impulsus  cordis  in  majori  extensione  percipitur  quam 
1 V2  usque  ad  2  pollices  quadratos,  cor  evidenter  hypertro¬ 
phicum  est. 

Ratio  impulsus  cordis  in  secundo  et  in  tertio  gradu.  Quo- 
tiescunque  cor  hypertrophicum  est,  majus  spatium  necessario 
occupare  debet  et  etiam  magis  ad  parietes  thoracis  accedit, 
unde  pulsatio  cordis  evidentior  evadit.  Ast  ille  cordis  impetus 
multo  magis  adhuc  in  conspectum  venit,  si  ventriculi  dilatati 
sunt,  quia  majorem  sanguinis  copiam  continent;  quamobrem 
validiores  nixus  sunt  necessarii  ad  illam  sanguinis  massam  majo¬ 
rem  expellendam. 

III.  Vibratio ,  oscillatio  cordis  (das  Katzenschwirren). 

Quandoque  in  regione  cordis,  manibus  ibidem  extensis,  vi¬ 
brationes,  oscillationes  cum  systole  cordis  plerumque  isochroni- 
cas  sentimus,  quae  magnam  habent  similitudinem  cum  illis  vi¬ 
brationibus,  quae  plana  manu  laryngi  hominis  loquentis  impo¬ 
sita  percipiuntur. 

Nota.  Ego  ipse  qua  candidatus  quarti  anni  medicinae  in 
celeberrima  Academia  Josephina  tales  vibrationes,  oscillationes 
observandi  occasionem  habui  in  individuo,  in  quo  omnia  alia 
phaenomena  physicalia  insufficientiae  valvulae  bicuspidalis  prae¬ 
fuerunt.  Extensis  enim  ambabus  manibus  in  regione  cordis, 
tales  vibrationes,  oscillationes  in  conspectum  venere. 

Vibrationes  illae  oscillationesque  videntur  in  genere  ex  eo 
provenire  quod  massa  sanguinis  J  sub  sufficienti  cordis  systole 
per  aperturam  angustam  irruit ,  vel  per  viam  asperam  transit. 

Ex  dictis  patet  vibrationes  illas  oscillationesque  non  sem- 
per  pro  fonte  insufficientiam  valvularum  agnoscere,  sed  hinc 
inde  raro  quidem  ah  asperitate ,  excrescendis  ostiorum  valvula¬ 
rumque  oriri;  apud  foemi nas  hystericas,  chloraticas  etiam  per¬ 
cipiuntur.  Ad  eruendum  an  illae  vibrationes  ab  insufficientia 
valvularum  vel  ab  asperitate  eggrediantur ,  semper  ad  alia  sym¬ 
ptomata,  quae  insufficientiam  valvularum  concomitantur,  adten- 
dere  debemus. 

IV.  Percussio  in  regione  cordis . 

Tamdiu  simplex  adest  insufficientia  unius  alteriusve  val¬ 
vulae  cordis  sine  morbis  secundariis ,  percussio  nihil  nos  docet. 
Ast  si  insufficientia  valvularum  tantas  mutationes  inducerit ,  ut 
hypertrophia  cordis  sine  vel  cum  dilatatione  jam  in  conspectum 
venerit ,  tunc  sonus  sub  percussione  est  secundum  gradum  hy¬ 
pertrophiae  et  dilatationis  varius;  modo  enim  obtusior  quam  in 
statu  physiologico,  modo  subvacuus,  modo  perfecte  vacuus,  sed 
in  omni  casu  ille  sonus  vel  obtusior,  vel  subvacuus  vel  perfecte 
vacuus  in  majori  circumferentia  depromitur. 

Ne  quis  tamen  in  errorem  inducatur,  milii  notandum  est 
sonum  sub  percussione  subvacuum  imo  et  vacuum  in  majori 
extensione  non  semper  ab  hypertrophia  vel  dilatatione  cordis, 
sed  etiam  ab  alia  adfectione  morbosa  systematis  centralis  circu¬ 
lationis  sanguinis  v  g.  ab  liydrocardia,  exsudato  pericardico 
posse  derivare.  Quamobrem  percussio  per  se  nunquam  sufficit 
ad  diagnosim  de  hypertrophia  vel  dilatatione  cordis  faciendam , 
sed  semper  in  auxilium  vocanda  sunt  omnia  alia  phaenomena, 
quae  illam  hypertrophiam  comprobant. 

V.  Auscultatio  cordis. 

Praesente  insufficientia  valvularum  cordis,  loco  ictuum  Tic- 
Tae  similium  auditur  strepitus  quidam,  qui  verbis  reipsa  bene 
explanari  non  potest. 

Distinguitur  duplex  species  strepitus,  nempe  strepitus  sic 
dictus  serratus  et  strepitus  diabolicus  vel  etiam  cantus  musi¬ 
cus  „Blasenu  in  ventriculis,  „No?iengerausc/iu  in  arteriis.  Tantum 
strepitus  serratus  insufficientiae  valvularum  cordis  convenit. 

Auscultantur  strepitus  ventriculi  sinistri  in  ipso  loco  ubi 
apex  cordis  in  parietibus  thoracis  pulsat;  ventriculi  vero  dextri 
ab  apice  cordis  oblique  ad  supra  et  ad  dextrum  tendentes  in 
margine  sinistro  sterni  strepitum  audimus.  Auscultatur  strepitus 
arteriae  aortae  quidpiam  supra  medium  sterni  in  margine  ejus 
dextro,  arteriaeque  pulmonalis,  si  ab  liocce  loco  in  recta  linea 
ad  sinistrum,  uno  pollice  a  margine  sinistro  sterni  distante, 
transimus. 

A.  In  ventriculis  cordis. 

v 

Si  praeest  in  ventriculis  insufficientia  valvularum ;  sub  sy¬ 
stole  ventriculorum  aut  quod  idem  sonat,  loco  primi  ictus  in 
ventriculis  auditur  strepitus.  Quia  autem  strepitus  ille  a  duobus 
fontibus  nempe  aut  ab  insufficientia  aut  ab  asperitate  valvula¬ 
rum  provenire  potest ,  phaenomena,  quibus  illi  duo  status  a  se 
invicem  distinguuntur ,  in  diagnosi  diffusius  adducere  mihi  pro¬ 
pono.  — 

B.  In  truncis  majoribus  arteriarum. 

Si  in  illis  truncis,  loco  secundi  ictus,  strepitus  auditur, 
pariter  aut  ad  insufficientiam  valvularum  aut  ad  earum  asperi¬ 
tatem  cogitare  nobis  licet,  de  quarum  distinctione  etiam  in  dia¬ 
gnosi  amplior  erit  sermo.  — 

VI.  Pulsus  arteriarum. 

Cum  insufficientia  valvulae  semilunaris  arteriae  aortae,  fere 
semper  adsociantur  vibratio  oscillatioque  in  arteria  carotis  et 
subclavia  quae  tactu  desumuntur,  etiam  sub  auscultatione* stre¬ 
pitus  serratus  auditur.  Illa  vibratio  oscillatioque,  ille  strepitus 
serratus  in  arteria  carotis  et  subclavia,  quae  semper  cum  systole 
cordis  isochronica  sunt,  in  insufficientia  valvulae  semilunaris 
arteriae  aortae  fundantur,  quia,  si  valvula  sygmoidea  insuffi¬ 
ciens  est,  non  perfecte  clauditur,  unde  refluxum  sanguinis  in 
ventriculum  non  impedit;  quapropter  impetus  (clioc)  oritur 
sanguinem  systole  ventriculi  sinistri  in  arteriam  aortam  expul¬ 
sum  inter  et  sanguinem  ex  arteria  in  ventriculum  iterum  pro- 
labentem  ;  quapropter  secundus  ictus  disparet  et  strepitu  sup¬ 
pletur,  qui  usque  ad  arteriam  carotis  et  subclaviam  se  extendit. 
Vibratio  oscillatioque  in  illis  arteriis  circulo  sanguinis  maxime 
inordinato  explicantur. 

Ast  non  solum  pulsus  in  arteria  carotis  et  subclavia  sed 
etiam  in  arteria  radiali,  praesente  insufficientia  valvulae  sygmoi- 
deae  mutationes  morbosas  subivit.  Etenim  pulsus  in  arteria  ra¬ 
diali  fit  quidem  inflatus,  sed  est  revera  parvus,  mollis,  vibrans. 
Si  attendimus  ad  illum  processum,  qui  praesente  insufficientia 
valvulae  sygmoideae  occurrit ,  indolem  illius  pulsus  facillime 
explanare  possumus.  Nam  si ,  postquam  massa  sanguinis  systole 
ventriculi  sinistri  in  ostium  arteriae  aortae  expulsa  fuit,  una 
sanguinis  pars  ob  valvulam  imperfecte  clausam ,  in  ventriculum 
iterum  prolabitur,  elucet  mox  quantitatem  sanguinis  in  omni¬ 
bus  arteriis  corporis  et  porro  in  arteria  radiali  non  posse  nisi 
minimam  esse ;  ast  sanguis  ille  calore  dilatatur ,  quapropter 
pulsus  medico  minus  experto  plenus  esse  videtur  ,  sed  sta- 
tim  ab  errore  suo  recedit,  si  cum  digitis  explorantibus  quid- 

piam  fortius  premit ,  tunc  pulsus  sentitur  fere  vacuus  et  parvus. 
Quoad  indolem  ejus  vibrantem,  non  potest  esse  nisi  sequela 
validorum  nixuum  ventriculi  sinistri,  sub  quibus  flumen  sangui¬ 
nis  undarum  adinstar  magna  vi  expulsum,  vibrationem  suam 
ad  extremitates  usque  communicat.  — 

VII.  Inflatio  et  pulsatio  venarum  jugularium . 

Cum  de  regressu  sanguinis  ex  variis  corporis  partibus  per 
venas  usque  ad  atrium  dextrum  et  ex  illo  atrio  per  ostium  ve¬ 
nosum  ad  ventriculum  dextrum  tractavi,  notavi  sanguinem  sub 
systole  ventriculi  dextri  per  arteriam  pulmonalem  in  pulmones 
totum\  tum  solum  transire,  si  valvula  tricuspidalis  ostium  veno¬ 
sum  perfecte  claudit. 

Si  enim  valvula  tricuspidalis  ostium  venosum  non  perfecte 
claudit ;  sanguis  in  ventriculo  dextro  contentus,  sub  ejus  systole 
pro  parte  per  ostium  venosum  in  atrium  dextrum  rursus  ejectus 
est;  atrium  igitur  dextrum  sanguine  ex  ventriculo  dextro  pro¬ 
veniente  pro  parte  repletum  non  potest  totam  sanguinis  massam 
ex  venis  cavis  irruentem  accipere;  quamobrem  illa  sanguinis 
quantitas  quae  per  venas  cavas  ad  atrium  dextrum  adeurrit,  in 
venas  cavas  earumque  ramos  necessario  redundare  debet.  Quo¬ 
niam  vero  venae  jugulares  cum  vena  cava  superiori  seu  descen¬ 
dente  in  immediatam  fere  conjunctionem  intrant,  elucet  exinde 
illas  quam  primum  turbae  circulationis  in  vena  cava  descenden¬ 
te  participes  fleri  debere ;  venae  igitur  jugulares  et  praeprimis 
vena  jugularis  externa  inflatur  et  pulsat.  Doctori  Zehetmayer, 
qui  tot  aegrotantes  insufficientia  valvulae  tricuspidalis  laboran¬ 
tes  observavit,  venae  jugularis  tantum  externae  inflatae  et  pul¬ 
santis  observandae  data  fuit  occasio. 

Sunt  tamen  alii  auctores,  inter  quos  Gendrin,  qui  venam 
thyroideam  et  jugularem  internam  inflatam  et  pulsantem,  prae¬ 
sente  insufficientia  valvulae  tricuspidalis,  vidisse  contendunt.  — 

In  illis  phaenomenis  nunc  enumeratis,  diagnosim  insuffi¬ 
cientiae  valvularum  cordis  constituendam  tentabo.  — 

Diagnosis  insufficientiae  valvularum  cordis. 

Quotiescumque  insufficientia  valvularum  cordis  nondum 
ad  altiorem  gradum  advenerit;  phaenomena  morbosa  physiolo¬ 
gica  talis  plerumque  sunt  indolis,  ut  non  solum  aegrotans  sta¬ 
tum  suum  morbosum  non  suspicetur,  sed  etiam  medicus  hunc 
morbum  dignoscere  non  possit.  Verum  enim  vero  cum  insuffi¬ 
cientia  tantum  evoluta  est,  ut  morbi  secundarii  v.  g.  Hypertro¬ 
phia  atque  dilatatio  in  conspectum  venerint ;  in  lucem  prodeunt 
se  varia  phaenomena;  Cardiopalmus,  Asthma,  Bronchitis,  In¬ 
sultus  apoplectici,  Oedema,  Anasarca  etc.  quae  medicum  dc 
morbo  quodam  organico  in  corde  attentum  reddunt.  — 

Verum  est  quod  omnes  illi  morbi  enumerati  ab  insufficien¬ 
tia  valvularum  cordis  deduci  possint,  ast  negare  etiam  non  aude¬ 
mus  omnes  illos  morbos  a  centenis  aliis  causis  posse  provenire. 

Ex  dictis  neminem  latet  quanti  sit  momenti  pro  medico  per¬ 
cussione  et  auscultatione  exactissime  se  erudire ;  siquidem  me¬ 
dicus  phaenomenorum  physicalium  ope  non  solum  capax  est 
morbos  secundarios,  hypertrophiam  atque  dilatationem  cordis 
percussione  dignoscendi ,  sed  brevi  tompore  post  insufficientiam 
inceptam ,  imo  insufficientia  incipiente ,  illius  praesentiam  phae¬ 
nomenis  indubitabilibus  declarandi. 

Quae  cum  ita  sint,  diagnosim  de  insufficientia  valvularum 
cordis  fere  unice  in  phaenomenis  physicalibus  aedificabo.  — 

Diagnosis  insufficientiae  valvulae  bicuspidalis  seu 

mitralis. 

Si  loco  primi  ictus  in  ventriculo  sinistro  strepitus  auditur, 
non  possumus  statim  ad  insufficientiam  valvulae  bicuspidalis 
concludere;  nam  ille  strepitus  aut  ab  insufficientia  aut  a  sim¬ 
plici  asperitate  valvulae  provenit.  Si  ab  insufficientia  oritur,  se¬ 
cundus  ictus  in  arteria  pulmonali  fortior  est  quam  in  statu 
physiologico.  Si  illa  insufficientia  per  tempus  magis  vel  minus 
longum  jam  durat,  sequelae  ejus  in  conspectum  venire  debent, 
nimirum  ventriculus  dexter  hypertrophicus  fit;  quapropter  so¬ 
nus  sub  percussione  est  secundum  gradum  hypertrophiae  sub- 

vacuus  vel  imo  et  vacuus  et  quidem  in  majori  extensione  prae¬ 
sertim  versus  sternum.  Cardiopalmus  vel  simplici  aspectu  vel 
attactu  perceptus ;  concutio  capitis  sub  auscultatione ,  hinc  inde 
validior  illius  partis  parietum  thoracis  elevatio,  inquietudo,  anxie¬ 
tas,  dispnoea,  asthma  praesentiam  insufficientiae  valvulae  bi¬ 
cuspidalis  confirmant.  — 

Praesente  insufficientia  valvulae  bicuspidalis ,  toni  in  valvu¬ 
lis  truncorum  majorum  arteriarum  et  in  ventriculo  dextro  sunt 
normales.  — 

Si  strepitus  ab  asperitate  arteriae  oriundus  est,  nec  ictus 
secundus  arteriae  pulmonalis  fortior  est,  nec  ventriculus  dexter 
est  hypertrophicus  et  deficiunt  omnia  alia  phaenomena  quae  in¬ 
sufficientiam  valvulae  bicuspidalis  concomitari  solent.  — 

Diagnosis  insufficientiae  valvulae  tricuspidalis. 

Insufficientiam  valvulae  tricuspidalis  diagnoscimus ,  si  loco 
primi  ictus  in  ventriculo  dextro,  strepitum  sub  auscultatione 
audimus.  Strepitus  vero  non  est  per  se  characteristieus;  nam 
ille  strepitus  in  valvula  tricuspidali  sicut  in  valvula  bicuspidali 
aeque  bene  ab  asperitate  quam  ab  insufficientia  valvulae  pro¬ 
duci  potest.  Insufficientia  ab  asperitate  valvulae,  praesente  stre¬ 
pitu  loco  primi  ictus,  in  eo  distinguitur  quod,  valvula  tricuspi¬ 
dali  insufficientia  laborante ,  venae  jugulares  plerumque  solum 
externa  rarissime  vero  etiam  interna  fortiter  inflantur,  pulsant. 
Atrium  dextrum,  ob  rationes  supra  allatas,  sanguine  magnopere 
repletum,  paulatim  dilatatur;  sonus  igitur  sub  percussione  us¬ 
que  ad  marginem  dextrum  sterni  obtusior  fit. 

De  hypertrophia  ventriculi  dextri  sermo  esse  non  potest; 
nam  sanguis  ob  insufficientiam  valvulae  tricuspidalis  non  ad- 
cumulatur  in  arteria  pulmonali,  in  pulmonibus,  in  venis  pulmo¬ 
nalibus  ,  sed  in  atrio  dextro,  in  venis  cavis  earumque  ramis; 
quapropter  vix  major  vis  ex  parte  ventriculi  dextri  ad  sanguinis 
circulationem  requiritur.  Phaenomena  dispnoeae ,  asthmatis  hie 
perfecte  deliciunt.  — 

Si  strepitus  ab  asperitate  valvulae  tricuspidalis  oritur,  de¬ 
ficiunt  inflatio  et  pulsatio  in  venis  jugularibus,  et  quoniam  san- 

giiis  in  atrio  dextro  non  adcumulatur,  sonus  sub  percussione  in 
regione  atrii  dextri  est  tantum  in  circumferentia  normali  ob¬ 
tusior. 

Diagnosis  insufficientiae  valvulae  sygmoideae. 

Loco  secundi  ictus  sub  auscultatione  auditur  strepitus  quo 
quidem  diagnosis  nondum  certa  est.  Etenim  in  illa  valvula  si¬ 
cut  in  omnibus  aliis  valvulis  non  solum  insufficientia  sed  etiam 
asperitas  detecta  fuere.  Ut  igitur  illos  duos  status  a  se  invicem 
distinguere  possimus,  alia  phaenomena  in  auxilium  vocanda  no¬ 
bis  sunt.  Si  in  regione  ostii  arteriae  aortae  strepitum  sic  dictum 
serratum  audimus,  si  ille  strepitus  ad  arteriam  carotis,  ad  arte¬ 
riam  subclaviam  usque  sese  extendit  ,  si  pulsus  in  arteria  radiali 
est  quidem  inflatus  ast  parvus  (digitis  enim  prementibus  facile 
cedens)  vibrans,  si  ventriculus  sinister  est  hypertrophicus,  quae 
hypertrophia  percussione  etc.  detegitur;  sonus  enim  sub  per¬ 
cussione  subvacuus  imo  et  vacuus  in  majori  extensione  secun¬ 
dum  decursum  ventriculi  sinistri  obtinetur,  si  omnia  illa  phae¬ 
nomena,  inquam,  adsunt;  absque  dubio  ad  insufficientiam  val¬ 
vulae  sygmoideae  concludere  audebemus  et  debemus. 

Alia  est  res  respectu  asperitatis  valvulae  sygmoideae ,  stre¬ 
pitus  quidem  sub  auscultatione  auditur,  strepitus  ille  ad  arte¬ 
riam  carotis  et  subclaviam  usque  extendere  se  potest;  ast  de¬ 
ficiunt  hypertrophia  ventriculi  sinistri  cum  omnibus  suis  phae¬ 
nomenis,  deficit  pulsus  vibrans  in  arteria  radiali. 

(Nota.  Tractavi,  anno  elapso,  sub  directione  ornatissimi 
doctissimique  Dni.  Schroff  in  instituto  clinico  academiae  Jo- 
scphinae  professoris,  Anaemiam  in  individuo  scrophuloso,  in 


quo 


tonus  secundus  sub  auscultatione  in  regione  ostii  arteriae 


aortae  strepitu  serrato  supplebatur,  qui  ad  arteriam  carotis  et 
subclaviam  usque  se  extendebat.  Praeterea  in  arteria  carotis  et 
subclavia  audiebatur  pulcherrimus  strepitus  sic  dictus  diaboli¬ 
cus.  Ast  nulla  ventriculi  sinistri  hypertrophia ,  nullus  pulsus 
vibrans  in  arteria  radiali  detegebantur.  Adfuit  cardiopalmus 
qui  Anaemia  explicari  potest.  An  adsit  insufficientia  valvulae  sy- 
gmoideac  incipiens,  an  asperitas  illius  valvulae ,  statim  in  initio 

determinandi  incapacem  esse  fateor?  Die  quodam  sub  visita 
matutina,  Dnus.  professor  S chroff  in  magna  admiratione  (au 
grand  ^tonnement)  nullum  strepitum  audivit  nisi  strepitum 
diabolicum,  qui  caeterum  Anaemiae,  Chlorosi  admodum  bene 
convenit. 

Quo  posito,  non  licet  amplius  ad  insufficientiam  valvulae 
sygmoideae  cogitare,  sed  probabiliter  ad  ejus  asperitatem,  for¬ 
tasse  etiam  ad  peculiarem  sanguinis  miscelam.  Si  adfuisset 
enim  insufficientia  valvulae,  perstante  causa,  semper  perstat 
effectus,  atqui  effectus  saltem  per  aliquod  tempus  disparuit, 
ergo  causa  etiam  per  aliquod  tempus  disparere  debuit.  Dixi, 
effectus  per  aliquod  tempus  disparuit;  revera  uno  alterove  die 
post,  strepitus  serratus  iterum  adparuit. 

Tractavi  morbum  secundum  essentiam  suam  nimirum  ro- 
borantibus  et  adstringentibus ;  aeger  post  spatium  trium  men¬ 
sium  perfecte  sanatus  nosochomium  dereliquit,  perstante  ta¬ 
men  strepitu  serrato  in  regione  cordis ,  ast  nulla  hypertrophia  in 
corde  ,  nullo  pulsu  vibrante  in  arteria  radiali  inventis.  Tribus 
mensibus  post  egressum  suum  ex  nosochomio,  aegrotantem  rur¬ 
sus  vidi,  auscultatione  cum  Dno.  assistente  Hauska  percus¬ 
sionis  et  auscultationis  pcritissimo  facta ,  strepitum  serratum 
audivi,  sed  omnia  alia  phaenomena  secundaria,  quae  insufficien¬ 
tiam  valvulae  sygmoideae  concomitantur ,  penitus  defuere. 

Ex  dictis  necessario  concludere  debui  nullam  insufficien¬ 
tiam  ibidem  adesse,  nam  impossibile  est  ut  insufficientia  valvu¬ 
lae  sygmoideae  per  octo,  novem  menses  durare  possit,  quin 
morbus  secundarius,  saltem  hypertrophia  ventriculi  sinistri  ad- 
pareat. 

Rebus  ita  dispositis ,  absque  metu  declarare  audeo ,  alium 
statum  morbosum  probabiliter  asperitatem  qua  causam  strepi¬ 
tus  serrati  ibidem  adesse.  Non  potest  esse  peculiaris  sanguinis 
miscela,  siquidem  illa  prava  sanguinis  miscela  ex  anaemia  in 
individuo  scrophuloso  medicamentis  et  regimine  diaethetico  ad¬ 
modum  correcta  fuit,  ut  aeger  sanus  nosochomium  dereliquerit.) 

Respectu  diagnoseos  insufficientiae  valvulae  semilunaris 
arteriae  pulmonalis  nihil  dicere  possum.  Dr.  Scoda,  qui  tot 
aegrotantes  insufficientia  valvularum  cordis  laborantes  tractavit, 
nunquam  occasionem  habuit  insufficientiam  valvulae  semiluna¬ 
ris  arteriae  pulmonalis  observandi.  Aut  igitur  nunquam  aut  sal¬ 
tem  rarissime  existit. 

Causae  insufficientiae  valvularum  cordis. 

Causae  insufficientiae  valvularum  cordis  inveniuntur 
1°  in  mutatione  morbosa  texturae  valvularum, 

2°  in  mutatione  morbosa  tendinum  musculorum  papillarium, 
3°  in  mutatione  morbosa  musculorum  papillarium, 

4°  in  mutatione  morbosa  parietum  cordis. 

I.  Mutatio  morbosa  texturae  valvularum. 

a)  Decurtatio  valvularum  in  sequela  depositionis  materiae 
plasticae,  ut  hoc  accidit  in  Endocarditide  praesertim  rheuma¬ 
tica  et  arthritica,  vel  in  sequela  formationis  texturae  callosae, 
cartilaginosae ,  osseae. 

b)  Evolutio  atheromotum. 

c)  Ruptura  valvularum  in  varias  directiones  plerumque  post 
relaxitatem  valvulae  ex  inflammatione  et  post  infiltrationem  in 
textura. 

d)  Perforatio  valvulae  in  sequela  altioris  gradus  atrophiae. 

II.  Mutatio  morbosa  tendinum  musculorum  papillarium. 

a)  Incrassatio  illorum  tendinum  in  sequela  exsudati  pla¬ 
stici,  quo  fit,  ut  tendines  crassiores  quidem  ast  breviores  evadant. 

b)  Concressio  plurium  tendinum  inter  se  ex  inflammatione. 

c)  Concressio  tendinum  cum  facie  externa  valvulae,  quo  fit, 
ut  plici  in  cuspidibus  valvularum  fieri  amplius  non  possint. 

d)  Ruptura  unius  pluriumve  tendinum. 

III.  Mutatio  morbosa  musculorum  papillarium. 

a)  Incrassatio  illorum  musculorum  in  sequela  inflammatio¬ 
nis,  quamobrem  musculi  crassiores  fiunt  sed  paulatim  breviores. 

b)  Suppuratio  materiae  plasticae  in  illis  musculis  inflamma¬ 
tione  depositae.  Non  raro  ilii  musculi  suppuratione  penitus  de¬ 
struuntur. 

c)  Degeneratio  pinguidinosa  illorum  musculorum. 

d)  Ruptura  illorum  musculorum. 

IV.  Mutatio  morbosa  in  parietibus  cordis. 

Si  in  sequela  morbi  cujus  cunque ,  ostia  maxime  dilatantur, 
valvulae  normales  ostium  penitus  claudere  amplius  non  possunt. 

Facile  quisque  videt  plures  illarum  causarum  ad  valvulas 
insufficientes  reddendas  concurrere  posse. 

Ex  omnibus  illis  causis  tamen,  decurtatio  in  sequela  evo¬ 
lutionis  texturae  callosae ,  cartilaginosae,  osseae,  quam  frequen¬ 
tissime  occurrit.  Saepe  saepius  occasionem  jam  habui  in  sectione 
anatomico -pathologica  insufficientiam  valvularum  observandi; 
sed  semper  insufficientia  a  depositione  materiae  fibrosae,  car¬ 
tilaginosae,  osseae  inter  laminas  valvulae  orta  est. 

{Nota.  Causa  remota  insufficientiae  valvularum  cordis  fre¬ 
quentissime  in  febri  et  artrophlogosi  rheumaticis  invenitur,  quae 
ad  Endocardium  usque  vel  sese  extenderunt  vel  migravere,  unde 
Endocarditis  orta  est;  depositio  exsudati  plastici  inter  laminas 
valvularum  earumque  decurtatio  accidere  solent.  Quamohrcm 
medicus  nunquam  febrim  et  artrophlogosim  rheumaticam  qua 
morbos  nullius  momenti  considerare  debet,  potius  qua  morbos 
insidiosos  et  saepe  ob  sequelas  suas  periculo  plenos.  — ) 


Sequelae  seu  morbi  secundarii  insufficientiae  val¬ 
vularum  cordis. 

Morbi  secundarii  maxime  differunt  prout  valvula  bicuspi¬ 
dalis,  tricuspidalis  vel  valvula  sygmoidea  insufficiens  sit. 


Morbi  secundarii  ex  insufficientia  valvulae  bicuspidalis. 

Si  valvula  bicuspidalis  insufficiens  est,  ob  rationes  jam  no¬ 
tas,  sanguis  in  atrio  sinistro  atque  in  venis  pulmonalibus  adcu- 
mulatur  necessario  in  pulmones  et  in  arteriam  pulmonalem  re¬ 
dundare  debet,  unde  circulus  sanguinis  minor  magnopere  impe¬ 
ditus  est ;  quapropter  majores  requiruntur  nixus  ex  parte  ven¬ 
triculi  dextri  ad  massam  sanguinis  expellendam  ;  mox  igitur 

hypertrophia  ventriculi  dextri  adparet.  Propter  magnam  et  con¬ 
tinuam  sanguinis  stasim  in  pulmonibus,  facile  explicantur  di- 
spnoea ,  imo  et  asthma,  epiae  admodum  saepe  cum  insufficien¬ 
tia  valvulae  bicuspidalis  adsociantur,  catarrhus  pulmonum; 
hacmoptoe  imo  et  pneumorrhagia ;  apoplexia  pulmonum. 

Quoniam  denique  ob  nimiam  pulmonum  cum  sanguine 
oppletionem ,  pulmones  sub  inspiratione  sufficientem  aeris  ath- 
mospherici  copiam  accipere  non  possunt,  necessaria  sequela  in 
hoc  consistit,  ut  sanguis  ob  defectum  oxygenii  non  satis  oxyde- 
tur;  si  sanguis  vero  non  sat  oxydatur,  sanguis  venosus  in  arte¬ 
riosum  non  sufficienter  convertitur ;  quapropter  praevalet  in  toto 
corpore  sanguis  venosus.  Si  autem  sanguis  venosus  praevalet , 
minor  adest  cor  et  vasa  inter  et  sanguinem  conflictus,  unde  pul¬ 
sus  parvus,  debilis;  succi  gastrici  et  enterici  minus  bene  pa¬ 
rantur  quam  in  statu  normali ;  quapropter  digestio ,  adsimilatio 
languent;  chylus  et  lympha  tenuia,  serosa  remanent,  et  ob  vi¬ 
tium  respirationis  magna  seri  copia  in  sanguine  invenitur;  quam- 
obrem  tota  cutis  superficies  fit  pallida,  caerulea;  omnes  partes 
molles  et  solidae  male  nutriuntur,  fiunt  molliores,  magis  rela¬ 
xatae  ;  oriuntur  depositiones  seri  in  textu  celluloso  subcutaneo 
vel  locales ,  oedema ,  vel  generales,  anasarca  ;  vel  in  parenchy¬ 
mate  pulmonum,  oedema  pulmonum ;  vel  in  variis  aliis  cavis, 
in  ventriculis  cerebri;  inter  membranas  cerebri,  apoplexia  se¬ 
rosa;  vel  in  cavo  thoracico  inter  folia  pleurae,  hydrothorax ; 
vel  in  pericardio,  hydrocardia  ;  vel  in  cavo  abdominali,  asci¬ 
tes ,  et  quidem  aut  diffusus  aut  saccatus. 

Morbi  secundarii  ex  insuflicienlia  valvulae  tricuspidalis. 

Si  valvula  tricuspidalis  insufficiens  est,  sanguinis  massa  ex 
venis  cavis  ad  atrium  dextrum  adeurrens,  in  illo  ob  rationes 
jam  notas  adcumulatur;  adcumulatio  illa  necessario  propa¬ 
ganda  est  in  venas  cavas  et  in  alias  venas  circumdantes  v.  g.  in 
venas  jugulares,  in  venas  viscerum  abdominalium ;  ast  si  sanguis 
in  illis  venis  stagnat,  inflantur;  organa  ex  quibus  sanguinem 

nem  abducunt,  sanguine  abundant,  quia  arteriae  sanguinem 
ad  illa  organa  continuo  adducunt. 

Ex  dictis  neminem  amplius  latet,  quare  ,  praesente  insuf¬ 
ficientia  valvulae  tricuspidalis,  venae  jugulares  inflentur,  pul¬ 
sent,  quare  vasa  substantiae  membranarumque  cerebri  nimia 
sanguinis  copia  repleantur,  unde  apoplexia  sanguinea,  in  cujus 
sequela  non  raro  mors  subitanea. 

{Nola.  Dnus.  professor  Schroff  narravit  in  collegio  se 
maritum  et  uxorem  quosdam  tractavisse;  maritus  sine  ullo 
mortis  periculo  saltem  patente,  de  repente  super  sella  perfo¬ 
ratoria  animam  spiravit.  Sectione  cadaveris  facta,  phaenomena 
apoplexiae  sanguineae  et  in  simul  insufficientia  valvulae  tricu¬ 
spidalis  detecta  fuere.  Ille,  casu  hoc  magis  attentus  redditus, 
uxorem  ad  examinandum  cordis  statum  auscultavit,  et  insuffi¬ 
cientiam  valvularum  cum  omnibus  suis  phaenomenis  invenit. 
Brevi  tempore  post,  morte  subitanea  abrepta  fuit.  Sectio  pa¬ 
thologica  probavit  illam  ex  apoplexia  sanguinea  in  sequela  in¬ 
sufficientiae  valvulae  tricuspidalis  supremum  diem  obivisse.  Fi¬ 
nis  notae). 

Praeterea  vasa  viscerum  abdominalium  etiam  sanguine  su- 
perabundant ;  quapropter  hyperaemia  hepatis  ejusque  infar¬ 
ctus  ;  catarrhus  ventriculi,  stases  in  illo ;  hyperaemia  lienis  quae, 
post  tempus  magis  vel  minus  longum ,  productum  plasticum  se¬ 
cernit  et  tumorem  sic  dictum  chronicum  lienis  producit.  Infar¬ 
ctus  ille  hepatis  et  tumor  chronicus  lienis  hydropem  producen¬ 
di  capacia  sunt. 

Sanguis  in  majori  copia  in  renibus  etiam  stagnat;  substan¬ 
tia  corticalis  sumptui  substantiae  tubulosae  paulatim  magis 
evolvitur,  ast  non  eadem  substantia  quam  in  statu  physiologi¬ 
co.  Deponitur  enim  materia  albuminosa  quae  superficiem  red¬ 
dit  splendentem,  granulosam.  Si  urinae  sub  talibus  circum¬ 
stantiis  chemice  explorantur,  magna  albuminis  copia  in  illis 
depromitur.  Ille  status  renum ,  recentioribus  temporibus ,  sub 
nomine  morbi  Brightii  cognoscitur. 


♦ 

Morbi  secundarii  ex  insufficientia  valvulae  sygmoideao. 

Si  adest  insufficientia  valvulae  sygmoideae ,  refluxus  san- 
guinis  ex  arteria  aorta  in  ventriculum  sinistrum  non  impeditur; 
quamobrem  solum  una  sanguinis  pars  qui  systole  ventriculi  si¬ 
nistri  in  arteriam  expulsus  fuit,  in  varias  corporis  partes  divi¬ 
ditur  ;  quia  vero  copia  sanguinis  in  varias  corporis  partes  divisa 
minor  est  quam  haec  statui  normali  convenit,  elucet  exinde 
quare  pulsus  in  arteriis  extremitatum  parvus  debilisque  fiat, 
omnes  partes  tam  molles  quam  solidae  minus  bene  nutrian¬ 
tur,  pallidiores,  molliores,  fragibiliores,  uno  verbo,  atrophicae 
fiant. 

Si  autem  certa  sanguinis  quantitas  ex  arteria  aorta  ob  in¬ 
sufficientiam  valvulae  sygmoideae  in  ventriculum  iterum  pro- 
labitur,  sanguis  in  illo  ventriculo  paulatim  adcumulare  se  de¬ 
bet;  majores  igitur  nixus  ex  parte  ventriculi  ad  ejiciendam 
sanguinis  massam  requiruntur;  quapropter  ventriculus  sinister 
paulatim  hypertrophicus  fieri  debet.  Quia  sanguis  ex  una  parte 
ab  arteria  aorta,  ex  altera  parte  ab  atrio  sinistro  per  ostium 
venosum  ad  ventriculum  sinistrum  advenit;  necessario  multo 
major  sanguinis  copia  in  ventriculo  illo  versari  debet  quam 
in  statu  normali;  unde  dilatatio  ventriculi  sinistri  est  sequela 
quasi  necessaria  insufficientiae  valvulae  sygmoideae. 

Ast  quo  magis  ventriculus  sinister  sanguine  superabun- 
dat,  eo  minus  sanguis  ex  atrio  sinistro  ad  ventriculum  adflue- 
re  potest;  sanguis  igitur  in  atrio  sinistro  in  nimia  copia  adeu- 
mulatur ;  illa  autem  sanguinis  adcumulatio  in  atrio  sinistro  non 
potest  nisi  in  venas  pulmonales,  in  pulmones  ipsos  redundare. 

Jam  supra  vidimus  quotiescunque  pulmones  sanguine  quasi 
immerguntur,  circulum  sanguinis  minorem  magnopere  turbari? 

.  maximi  enim  requiruntur  nixus  ex  parte  ventriculi  dextri  ad 
massam  sanguinis  per  arteriam  pulmonalem  ad  pulmones  usque 
pellendam;  unde  hypertrophia  illius  ventriculi. 

Praeterea  sanguis  in  ventriculo  dextro,  ob  circulum  per 
pulmones  impeditum,  paulatim  in  majori  minorive  quantitate 
stagnat,  qui  dilatationem  illius  ventriculi  inducit. 

Ex  dictis  facile  quisque  intelligit  quare  non  solum  ventri¬ 
culus  sinister  sed  etiam  ventriculus  dexter,  praesente  insuf¬ 
ficientia  valvulae  sygmoideae,  hypertrophici  et  dilatati  evadant. 

Pariter  neminem  amplius  latet  omnes  morbos  secundarios, 
qui  in  organis  internis  ab  insufficientia  valvulae  bicuspidalis  et 
tricuspidalis,  ab  insufficientia  valvulae  sygmoideae  posse  lente 
quidem  in  lucem  etiam  se  prodire. 


Theses  defendendae. 


i. 

Meclicus  percussionis  et  auscultationis  ignorus,  nostris  tem¬ 
poribus  vix  medicinam  exercere  potest. 

II. 

Insufficientia  valvularum  cordis  frequens  potest  esse  causa 
apoplexiae  sanguineae  cerebri  et  pulmonum. 

III. 

Non  solum  vasa  lymphatica  sed  etiam  venae  facultatem  ha¬ 
bent  resorbendi.  Magendie . 

IV. 

Multo  major  materiarum  charactere  organico  orbatarum 
copia  per  cutim  quam  per  alia  organa  excernentia  eliminatur. 

Sanctorius. 

V. 

Aer  alhmosphaericus  est  pabulum  vitae. 

Hgppocrates. 

VI. 

Eadem  alimenta  potulentaque  non  omnibus  individuis  in¬ 
differenter  conveniunt.  — 

VII. 

Scabies  nunquam  metastases  ad  organa  interna  facit. 

VIII. 

Haemoptoe  quam  frequenter  ex  Tuberculosi  provenit. 

•  IX. 

Febris  rheumatica  qua  talis  fere  nunquam  in  febrim  nervo¬ 
sam  vertitur.  — 

X. 

Digitalis  purpurea  in  reconvalescentia  ex  Haemoptoe  fre¬ 
quentissime  primum  occupat  locum. 


XI. 


-r. 


Hepar  sulphuris  kalinum  nullatenus  est  medium  specificum 
contra  salivationem  ex  mercurio,  ut  olim  credebatur. 

XII* 

Nulla  datur  methodus  s i c  dichiaiiti^he urna t i c a . 

"xui* 


-v’ 


Incisio  corneae  sursum  in  extractione  cataractae  incisioni 


infrorsum  anteponenda  est. 

'  :  XIV. 


Nullum  datur  venenum  in1  materi  a  medica. 


*> 


x  ■  A 


XV. 


Instrumentum  laedens  Uon  semper  statim  ex  vulnere  extra- 

v  »  •  *  . 

henduin  est.  *  ‘ 

XVI, 

Non  omnis  sudor  in  febri:  e,t:artrophlogosi  rheumaticis  cri¬ 
ticus  declarandus  est.  —  V 

XVII. 

r  ..  * 

■ 7 >  v  *  « 

Illud  principium  in  therapia ,  causas  occasionales  amovere 
influxusque  nociferos  arcere  saepe  saepius  sanationi  morbi  plus 
contribuit  quam  totus  medicamentorum  adparatus. 

XVIII. 

Praesente  ulcere  syphilitico  primario  in  partibus  genitali¬ 
bus,  mercurius  non  est  adhibendus.  — 

XIX. 

Morbi  febriles  non  medicamentis  sed  tantum  crisibus  diju¬ 
dicantur. 

XX 

•  ♦  + 

Ein  lockerer  und  morscher  Knochen  beweist  nicht  immer 
den  Knochenfrass.  —  •  # 

XXI. 

-a 

Paracenteses  cavorum  non  possunt  esse  nisi  media  pal- 
liativa.  „  t  , 

XXII. 

Historia  naturalis  et  chemia  sunt  aeque  necessariae  medico 
quam  sacerdoti  biblia  sacra. 


